**אלקסיס קולבי** (באנגלית: **Alexis Colby**; בשם נעוריה: **אלקסיס מורל**; מוכרת גם בשם **אלקסיס קרינגטון-קולבי**) היא דמות בדיונית, שנוצרה על ידי הזוג ריצ'רד ואסתר שפירו עבור אופרת הסבון האמריקאית "שושלת". אלקסיס היא גרושתו הנקמנית וחסרת הרחמים של בלייק קרינגטון והאנטגוניסטית הראשית של הסדרה, שתוכניותיה ומזימותיה משבשים ללא הרף את חייהם של הסובבים אותה.

חלקים ניכרים מהקשתות העלילתיים המרכזיים של הסדרה מונעים על ידי תוכניותיה ומזימותיה של אלקסיס למרר את חייו של בעלה לשעבר, בלייק, ולהביא להתמוטטתו הפיננסית ובמקביל לערער את נישואיו לקריסטל; ולשלוט בארבעת ילדיה. במהלך הסדרה, אלקסיס נישאת שלוש פעמים נוספות – לססיל קולבי, דקס דקסטר ושון רואן – ומתאלמנת פעמיים, תחילה מבעלה השני, ססיל, ומאוחר יותר מבעלה הרביעי, שון; מה שגורם לבת דודתה של אלקסיס, סייבל, להעיר בתמימות מעושה שעם אלקסיס "המוות הוא תמיד פתרון פשוט יותר מאשר גירושין." נישואיה השלישיים (לדקס) מסתיימים בגירושין לאחר שאלקסיס תופסת אותו במיטה עם בתה, אמנדה. השם בו אלקסיס משתמשת בעקביות לאורך הסדרה הוא **אלקסיס קולבי**, אם כי נישואיה לססיל קולבי היו הקצרים ביותר מכל ארבע תקופות נישואיה.

את דמותה של אלקסיס גילמה השחקנית ג'ואן קולינס החל מעונתה השנייה של הסדרה, אם כי הדמות הופיעה לראשונה במהלך קליף ההאנגר של פרק סיום העונה הראשונה, במהלכו דמותה גולמה על ידי ניצבת בתפקיד ללא קול וצילום מגב הדמות. קולינס גילמה את דמותה של אלקסיס עד לסיום הסדרה בשנת 1989, ואז שבה לגלם את דמותה במיני-סדרת ההמשך "שושלת: המפגש", ששודר בשנת 1991. באתחול המחודש שהופק עבור רשת "The CW" ועלה לשידור בשנת 2017, דמותה של אלקסיס גולמה על ידי ניקולט שרידן בעונה הראשונה והשנייה. לאחר עזיבתה של שרידן מסיבות משפחתיות אישיות, אליזבת גיליס, שאף מגלמת את בתה של אלקסיס, פאלון, החליפה את שרידן בתפקיד לפרק זמן קצר. עם שידור העונה השלישית, נחשף כי איליין הנדריקס לוהקה לגילום דמותה של אלקסיס.

בשנת 2013, אתר המדיה "TV Guide" דירג את דמותה של אלקסיס במקום השביעי ברשימת "60 הנבלים הנוראיים ביותר בכל הזמנים", ובשנת 2016, מגזין "רולינג סטון" דירג את דמותה במקום ה-27 ברשימת "40 הנבלים הטלוויזיוניים הגדולים ביותר בכל הזמנים". בשנת 2015, המפיק בפועל של הסדרה "אימפריה", לי דניאלס, ציין כי דמותה של אלקסיס שימשה כאחת ממקורות ההשראה הבולטים עבור דמותה של קוקי ליון, אותה מגלמת טראג'י פ. הנסון.

בסדרה המקורית
-------------

### פיתוח

בפרק סיום העונה הראשונה, "העדות", בלייק קרינגטון עומד לדין בגין רציחת מאהבו של בנו. ברגעי סיום הפרק, שהיו לקליף ההאנגר של העונה, מופיעה בבית המשפט עדה מסתורית שפניה הוסתרו באמצעות כובע רחב שוליים ורעלה. לזוג התסריטאים איילין ורוברט מייסון פולוק, שנשכרו לכתיבת העונה השנייה, נאמר על ידי יוצרי הסדרה ריצ'רד ואסתר שפירו כי הדמות המסתורית היא גרושתו לשעבר של בלייק, מדליין, שתגולם על ידי סופיה לורן למשך ארבעה עד שישה פרקים. הזוג פולוק החליט לשנות את שמה של מדליין לאלקסיס, אמרו למפיק בפועל אהרון ספלינג שלורן לא מתאימה לתפקיד, והזהירו אותו כי "אם תיפטר מהדמות הזו לאחר ארבעה פרקים, אתה זורק מאות מיליוני דולרים." בשנת 2018, ג'ואן קולינס חשפה בריאיון כי בנוסף ללורן, המפיקים היו מעוניינים ללהק גם את אליזבת טיילור וג'סיקה וולטר. לדברי קולינס, "הם חיכו לג'סיקה עד לרגע האחרון, אז הם לא ליהקו אותי עד שבועיים לפני שהתחלנו לצלם."

מאוחר יותר, אמרה אסתר שפירו כי דמותה של אלקסיס התבססה על הקיסרית הרומית ליוויה, כפי שהיא מתוארת ברומן "אני, קלאודיוס" שיצא לאור בשנת 1934. על יצירת הדמות, אמרה קולינס בשנת 2018, "ביססתי את דמותה על כל אנשי העסקים חסרי הלב שהכרתי. את החלק האחר של אישיותה, החלק הזוהר עם הבגדים המעולים, ביססתי על דמותה של אחת החברות הטובות ביותר שלי בשם שאפי בדרות. היא הייתה זוהרת ביותר, אך גם מאוד אומללה. אבל אני לא חושבת שאלקסיס הייתה אומללה. אני חושבת שהיא נהנתה מחייה וחיה אותם במלואם." בריאיון שלה עם PBS משנת 2013, קולינס ציינה את שמו של דונלד טראמפ כאחד ממקורות ההשראה עבור דמותה של אלקסיס.

בשנת 1985, שפירו אמרה כי היא ומעצב התלבושות נולאן מילר "היו בעלי אותו החזון" עבור ההשראה לדמותה של אלקסיס: ג'ואן קרופורד. שפירו הוסיפה, "נולאן עיצב בגדים עבור קרופורד, והוא אמר לי שיש לה אינדקס תמונות של כל התלבושת שבבעלותה. הכל היה מתואם: לכל שמלה היה כובע, ארנק, כפפות, נעליים, וזה מעולם לא השתנה. ג'ואן קרופורד לא עירבבה בגדים. החלטנו לקחת את זה צעד אחד קדימה: אלקסיס לעולם לא תלבש את אותו הדבר פעמיים. למעשה אף אחד ב'שושלת' לא לבש את אותו דבר פעמיים."

### אפיון

לאורך הסדרה, דמותה של אלקסיס מתוארת כאישה נקמנית וחסרת רחמים בעלת מוסר שפל, המהווה קונטרה מוחלטת לדמותה "הנאמנה והאוהבת" של קריסטל, בכל הקשור למעמד מוסרי ויחס לאחרים. אלקסיס, שתוארה כ"זממנית, תככנית וחסרת רחמים", כונתה על ידי המבקרים "סופר-כלבה" ו"הדמות המובהקת שהצופים אוהבים לשנוא". ורנון סקוט מהעיתון "סאן-סנטינל" כינה את הדמות "זרע הפורענות של 'שושלת'".

בשנת 2018, קולינס אמרה שהיא המציאה את סיפור הרקע של אלכסיס כבת המעמד הגבוה שגורשה על ידי בלייק לאחר שתפס אותה מנהלת רומן עם גבר אחר. על הבחירה בסיפור רקע זה עבור דמותה של אלקסיס, קולינס הסבירה, "אלקסיס ניהלה את הרומן מכיוון שבלייק שהה באסדות הנפט שלו כל הזמן. היא הייתה צעירה ובודדה, ועכשיו היא רצתה לנצח אותו במגרש שלו. והיא הצליחה במובנים רבים. אני חושבת שזה מה הפך את הסדרה למעניינת ופופולרית כל כך." בשנת 2017, קולינס אמרה: 

> 
> נכנסתי לסדרה, אמרו לי שזאת סדרה כושלת ושהיא עומדת להתבטל, אז הם ציפו שאביא משהו אליו כדי שיהיה הרבה יותר מעניין לצופה. זה היה אתגר, ולא הכל בהכרח נכתב. אבל גיליתי שהדמות היא בעלת רבדים רבים, ולא רק ארכיטיפ "הכלבה" המיושן והפשוט. ניסיתי לתת לה חוש הומור, ניסיתי להעניק לה פגיעות מכיוון שהיא נבגדה על ידי בעלה לשעבר וכל משפחתה, וניסיתי להביא ממדים אחרים לדמות.
> 
> 
> 
> 

### ליהוק

אף על פי שהניצבת מגי ויקמן הופיעה לזמן קצר בפרק סיום העונה הראשונה בתור העדה המסתורית, את דמותה של אלקסיס גילמה השחקנית ג'ואן קולינס החל מפרקה הראשון של עונתה השנייה של הסדרה. באותה תקופה, קולינס הייתה שחקנית בריטית בעלת קריירה קולנועית וטלוויזיונית פורייה, שנודעה בהשתתפותה בסרט "מלכת הבתולה" (1955) לצדה של בטי דייוויס, ובבי מוביז כמו "ארץ הפרעונים" (1955), "הסטוץ" (1978), ו"הכלבה" (1979).

בשנת 2005, המפיק אי. דיוק וינסנט אמר על קולינס, "ג'ואן קולינס היא מלכה הארכיטיפ... איך אתה משיג את זה? באמצעות סיפור סיפורים, ברור, אבל השחקנית עצמה, אישיותה, הביאה משהו לתפקיד הזה שאני לא חושב שמישהי אחרת הייתה יכולה לעשות זאת." ספלינג הוסיף, "לא כתבנו את ג'ואן קולינס. היא גילמה את ג'ואן קולינס... כתבנו דמות, אבל את הדמות היו יכולות לגלם 50 נשים ו-49 מהן היו נכשלות. היא גרמה לזה לעבוד." בשנת 2012, קולינס ציינה כי דמותו של ג'יי אר יואינג, שגולם על ידי השחקן לארי הגמן והיה לאנטגוניסט הראשי באופרת הסבון "דאלאס", עוררה בה השראה במהלך גילום דמותה של אלקסיס.

עם תחילת הפקת העונה השישית, קולינס ניהלה משא ומתן מתוח עם מפיקי הסדרה וביקשה משכורת מוגדלת. בעקבות כך, פרקה הראשון של העונה השישית, שהתרחש בעקבות קליף ההאנגר של העונה החמישית, "הטבח המולדבי", נכתב מחדש ללא סימן לנוכחותה של אלקסיס. על פי הדיווחים, קולינס חתמה על חוזה של 60,000 דולר לפרק, ושבה בפרקה השני של העונה.

המדרוג של הסדרה ירד בצורה דרסטית בעונותיה האחרונות. במהלך הפקת העונה התשיעית, המפיק בפועל, דייוויד פולסן, גילה כי לא נותר כסף בתקציב עבור צילומי חוץ, שהיו חשובים לדעתו לסדרה. פולסן קיווה להפחית את העלויות על ידי, בין היתר, קיצוץ תפקידה של קולינס מ-22 פרקים ל-11 פרקים (בסופו של דבר, קולינס הופיעה ב-13 פרקים). באותה תקופה, לפי הדיווחים, קולינס הרוויחה לפחות 100,000 דולר לפרק. פולסן גם הביא את ביצ'אם לגלם את דמותה של סייבל קולבי מ"משפחת קולבי", כיריבה עבור אלקסיס. העונה התשיעית הסתיימה בקליף האנגר שהעמיד את חייהן של מספר דמויות ראשיות בסכנה, כולל דמויותיהם של אלקסיס ודקס שנזרקו ממרפסת אל מותם לכאורה. לדעת פולסן, צילום הקליף ההאנגר היה "פירושו שבשנה שלאחר מכן נוכל להיפטר מכל מי שנרצה." מאוחר יותר, פולסן העיר, "אני חושב שג'ואן קולינס כעסה כי היא הבינה מה אני עושה." בפסטיבל קאן שהתקיים לאחר שידור העונה התשיעית, קולינס צוטטה באומרה שהיא לא תשוב לעונה הבאה. עם זאת, במאי 1989, נשיא ABC החדש, רוברט אי. איגר, החליט לבטל את הסדרה, והשאיר את הקליף ההאנגר של פרק סיום העונה התשיעית כסיום הסדרה. רוב השחקנים, כולל קולינס, שבו למיני-סדרת ההמשך בת שתי החלקים, "שושלת: המפגש" ששודרה בשנת 1991 ונועדה להביא את הסדרה לסגירת מעגל.

### עלילה

#### עונות 1–2

בפרק סיום העונה הראשונה, "העדות", במהלכו בלייק קרינגטון עומד לדין בגין הריגתו של מאהבו, של בנו סטיבן, טד דינארד. כשנראה שבלייק יזוכה מההאשמות וישוחרר לחופשי, עדה מסתורית החובשת כובע רחב שוליים המסתיר את פניה מופיעה, ובלייק שואל בכעס את עורך דינו: "מה היא עושה כאן?" במקביל, בתו של בלייק, פאלון, מתנשפת בתדהמה: "אוי אלוהים, זו אמא שלי."

בפרק פתיחת העונה השנייה, "שובה של אלקסיס", לדמות יש לא רק פנים אלא שם: אלכסיס מורל קרינגטון. בעדותה, אלקסיס חושפת שהיא שבלייק הגלה אותה מדנוור לאחר שתפס אותה מנהלת רומן עם מנהל אחוזת קרינגטון, רוג'ר גריימס; עדותה, לפיה לבלייק יש מזג אלים, מצליחה לערער את אמינותו בפני בית המשפט. בעקבות ניכורו מאביו, סטיבן נמשך לאם שהוא כמעט לא זוכר; אולם פאלון, שנשארת נאמנה לבלייק ונוטרת טינה לאלקסיס, שרק מתגברת בעקבות העדות, מטיחה בה בקרירות: 

> 
> את יפה ומכוערת הרבה יותר מהגברת האנגלייה המפוארת שאני זוכרת במעורפל, ושניסיתי בכל כוחי לשכוח מקיומה ב-16 השנים האחרונות.
> 
> 
> 
> — פאלון קרינגטון, "שובה של אלקסיס"
> 

עד מהרה, אלקסיס מעוררת את זעמה של אשתו הטרייה של בלייק, קריסטל, כשהיא עוברת להתגורר בסטודיו שלה שנמצא בשטח של אחוזת קרינגטון, ומתחילה לפקוד על עובדי משק הבית, ובמיוחד על רב המשרתים, ג'וזף אנדרס. ג'וזף, שנשאר בנאמנותו לבלייק ונוטר לאלקסיס, חושף שהוא עקב בהוראתו של בלייק אחר הרפתקאותיה השערורייתיים בצהובונים במשך שנים. פאלון, אף שאינה מגלה עוינות כלפי אמה, שומרת על יחסים קרירים איתה; ואילו סטיבן מתפתה למסירותה לכאורה של אמו אליו, אך עד מהרה זוכה לטעום מהרעל שלה כשהיא מספרת לו שפאלון היא לא בתו של בלייק, אלא של ידידו הוותיק ויריבו העסקי, ססיל קולבי. הסוד אבהותה של פאלון אוכל את סטיבן, בסופו של דבר פאלון מגלה על כך. בסופו של דבר, הסוד מוכח כשקרי. לאורך העונה, ההתערבויות וההתפרצויות העקביות של אלכסיס לחייהם של יושבי אחוזת קרינגטון מסייעות לשיפור מערכת יחסיה של קריסטל עם פאלון, ג'וזף ושאר עובדי משק הבית, שעד מהרה מקבלים אותה ללא תנאי כאשתו של בלייק. בהמשך, אלקסיס, מתוך קנאתה בהיריונה של קריסטל ורצונה לנקום בבלייק, יורה בכוונה ברובה ציד סמוך לאורווה של משפחת קרינגטון, שם קריסטל מתאמנת ברכיבה על סוסים. קול הירי מבהיל את סוסה של קריסטל, וגורם לתאונת רכיבה במהלכה קריסטל מועפת מגב הסוס ומפילה את תינוקה. במקביל, אלקסיס מתחילה לנהל רומן עם ססיל, מתוך כוונה לנצל את עושרו ושליטתו ב"קולביקו" בשביל לפגוע בבלייק, אך ססיל חוטף התקף לב בזמן שהשניים שוכבים.

#### עונה 3

עם פתיחת העונה, אלקסיס וססיל נישאים על ערש דוויו של ססיל, שגובה ממנה הבטחה להשתמש ב"קולביקו" במטרה להביא להתמוטטותו הפיננסית של בלייק. לאחר שנכדם התינוק, ל. ב. קולבי (בנם של פאלון וג'ף קולבי) נחטף, אלקסיס ובלייק מתוודים בסוד אפל מעברם: בנם הבכור, אדם, נחטף כתינוק ומעולם לא הוחזר. כשהם טראומטיים מהאירוע, השניים החליטו להסתיר את קיומו של אדם מילדיהם הבאים, סטיבן ופאלון. בינתיים, בבילינגס, מונטנה, קשישה בשם קייט טורנס מתוודה בפני נכדה מייקל, אדם קרינגטון. חמוש בהוכחות, מייקל מגיע לדנוור ומתקבל בסופו של דבר כבן קרינגטון; אבל כמו אלקסיס, הוא מתגלה כאדם ערמומי, אנוכי, חמדן ושאפתן.

בהמשך, אלקסיס מציעה לאדם לעבוד ב"קולביקו". כשהיא שוכרת לעבודה גם את ג'ף, בעלה של פאלון, אדם מקנא ומביא לצביעת משרדו של ג'ף בצבע רעיל. לאחר שאלקסיס שולחת את ג'ף לחופשה בעקבות התנהגותו האלימה והחריגה, אדם מחליט להתוודות על מעשיו בפני אלקסיס, שמורה לו להסיר את הצבע ממשרדו של ג'ף. אדם מזהיר את אמו שאם היא תבגוד בו, הוא ישיב לה כגמולה, מכיוון שזאת האחרונה ניצלה את בריאותו הרופפת של ג'ף במטרה להערים עליו ולהעביר לה את המניות של בנו ב"דנוור-קרינגטון".

#### עונה 4

כשאלקסיס מגלה שפאלון התחילה לחקור את נסיבות מחלתו המסתורית של ג'ף, היא מזהירה את אדם שאם פאלון תגלה את האמת, הוא יהיה ברשות עצמו. בתגובה לאזהרתה, אדם מרמה את אלקסיס ונותן לה לחתום על מסמכים לפיהם היא הורתה לצבוע את המשרד בצבע הרעיל. במטרה ללמוד יותר על עברו של אדם, אלקסיס נוסעת למונטנה ולומדת מד"ר אדוארדס שאדם התנסה בסמים כנער וסבל מהתמוטטות פסיכוטית. בשלב זה, היא מתחילה לגלות סימפתיה רבה יותר כלפי אדם, מתוך אשמה על נטישת החיפושים אחריו בינקותו. מכיוון שהיא לא מעוניינת בכך שעובדת התמכרותו לסמים בעבר תתפרסם, אלכסיס לוקחת את האשמה על מעשיו ומוותרת על שליטתה ב"דנוור-קרינגטון".

מאוחר יותר, אלקסיס מתחילה לנהל מערכת יחסים עסקית עם פרנסוורת' "דקס" דקסטר, בנו של חבר במועצת ההנהלה ב"דנוור-קרינגטון" וידידו הוותיק של בלייק, סאם דקסטר, שנשלח על ידי אביו כדי להבין מדוע "קולביקו" נטשה את תוכניותיה לרכוש את "דנוור-קרינגטון". בהדרגה, דקס ואלקסיס מבינים שהם נמשכים אחד לשנייה, ובין השניים מתפתח רומן סוער ונלהב בעל עליות ומורדות. עם זאת, אלקסיס ממשיכה לדרוש מדקס את עצמאותה, למורת רוחו. בסיום העונה, אלקסיס נעצרת על ידי המשטרה באשמת רציחתו של מארק ג'נינגס, בעלה לשעבר של קריסטל, שאיתו היא ניהלה רומן מזדמן בעבר וכעת שכרה לשמש לה כשומר ראש, לאחר שנדחף אל מותו ממרפסת הפנטהאוז שלה.

#### עונה 5

לאחר שאלקסיס נעצרת באשמת רציחתו של מארק ג'נינגס, דקס מתגייס להגנתה ולשחרר אותה מהכלא. לאחר היא נמצאת אשמה בעקבות עדותו של סטיבן נגדה בבית המשפט. דקס ואדם שמנסים נואשות לנקות את שמה, חושפים ראיות לכך שניל מקוויין, חבר קונגרס שהיה מעוניין לנקום בה לאחר שהרסה את הקריירה שלו, הוא הרוצח האמיתי, ואלקסיס משתחררת.

זמן קצר לאחר מכן, צעירה בשם אמנדה בדפורד מופיעה על סף דלתה של אלקסיס; ומתגלה כבתה הביולוגית של אלקסיס. כאשר החדשות על כך מתפשטים, בלייק, שמגלה בעובדה זו עניין חריג, פותח בחקירה ומגלה שאלקסיס הייתה בהיריון כאשר הוא גירש אותה עשרות שנים קודם לכן. אף על פי שאלכסיס מתעקשת כי אביה של אמנדה הוא מדריך סקי שאיתו היא ניהלה רומן מזדמן, בהמשך מתגלה שהיא אכן בתו של בלייק.

כשהיא לא מודעת לכך שאמנדה שכבה עם דקס לאחר שהשניים מצאו את עצמם תקועים בבקתה מרוחקת במהלך חופשה, אלקסיס מציעה נישואין לדקס, ומתוך חרטה על כך ששכב עם אמנדה, דקס מקבל את הצעת הנישואין. בהדרגה, אלקסיס מתחילה לחשוד ביחסיהם של אמנדה ודקס ומנסה להפריד בין השניים בכך שהיא משיאה אותה לנסיך מייקל ממולדביה, בנו של המלך גיילן, איתו היא ניהלה רומן לפני נישואיה לבלייק. עם זאת, במהלך החתונה המלכותית, מתרחשת הפיכה ומורדים מולדבים מסתערים על הכנסייה ופותחים בירי על הנמצאים בה.

#### עונה 6

בתחילת העונה, נחשף שאלקסיס שרדה את טבח המולדבי, וכך גם מרבית אורחי החתונה, אך נלקחה בשבי על ידי המורדים שמעוניינים לחתום על עסקה עם "קולביקו". בסופו של דבר, אלקסיס משתחררת לאחר שבלייק מסכים לשלם את דמי הכופר שלה. במקביל, המלך גיילן נעדר ונחשב למת, אולם אלקסיס מגלה שהוא מוחזק בשבי, ודקס מסכים לעזור לה לחלץ את המלך. השניים מתגנבים חזרה למולדביה שם הם נלכדים, אך דקס בורח ומציל את אלכסיס וגיילן. עם חזרתם לדנוור, דקס מסרב לתת לגיילן המשותק להתאושש בביתם, בחשד שגיילן מזייף את נכותו ומנסה להכריח אותו ללכת. כאשר אלקסיס ממהרת להגנתו, דקס הפגוע מתקרב לאמנדה. כשדקס תופס את אלקסיס מדמיינת את עצמה כמלכת מולדביה, לבו נשבר, ובשכרותו, הוא שוכב עם אמנדה. כשאלקסיס מגלה על כך, היא דורשת להתגרש ממנו.

בינתיים, אחותה הצעירה של אלקסיס, קסנדרה "קארס" מורל, משתחררת מבית הכלא בקראקס, ונצואלה, לאחר שנכלאה שם שנים קודם לכן לאחר תקרית בה היו מעורבים אלקסיס ומאהבה באותה התקופה, זאק פאוורס. קארס מגיעה לדנוור ומקווה להרוויח הון באמצעות כתיבת ספר נוקב שעוסק באלקסיס וחושף את סודותיה האפלים ביותר. אלקסיס מגלה על כך, קונה בחשאי את חברת ההוצאה לאור, ומבטלת את הוצאת הספר לאור.

בינתיים, לאחר גירושיה מדקס, אלקסיס מקווה להחזיר את בלייק לזרועותיה, אך כשהוא מסרב לנהל איתה רומן, היא מחליטה להרוס אותו אחת ולתמיד. על מנת ליישם את החלטתה, אלקסיס טסה לאוסטרליה ומעודדת את אחיו המנוכר של בלייק, בן, לחזור לדנוור ולתבוע את חלקו בעיזבונו של אביהם המנוח. על דוכן העדים בבית המשפט, אלקסיס מעידה עדות ובכך מסייעת לבן לקבל את השליטה על "דנוור-קרינגטון". ברצונו לנקום, בלייק ממשכן את ביתו בתקווה להשיג שליטה על "קולביקו", אך במקום זאת מאבד גם את הבית וגם את האחזקות ואת חוזי קידוח הנפט בים סין הדרומי. בסיום העונה, אלקסיס מודיעה לבלייק שהיא קנתה את ביתו. זועם, בלייק אוחז בגרונה של אלקסיס בכוונה לחנוק אותה.

#### עונות 7–8

אלקסיס ניצלת לאחר שקריסטל מצליחה להפריד בינה לבין בלייק. שבועות לאחר מכן, בלייק מוצא דרך להכריח את אלכסיס ובן לוותר על בעלותם על "דנוור-קרינגטון" ועל כל אחזקותיה ולהשיב אותם בחזרה לחזקתו. בהמשך, אלקסיס קונה את העיתון "מירור", אותו היא מנצלת במטרה לפרסם ידיעות כוזבות ושליליות על בלייק ודומיניק. במקביל, דקס, שעדיין מאוהב נואשות באלקסיס, מתחנן בפניה להינשא לו, אך היא מסרבת לו. בלייק, אלקסיס ובן מבקרים באסדת נפט שנמצאת בדרום מזרח אסיה, אך באמצע ביקורם, פורצת שרפה במקום. בן מציל את בלייק רגע לפני שהאסדה מתפוצצת. בלייק מתעורר בבית החולים ללא זיכרונות מ-25 השנים האחרונות. אלקסיס מוציאה אותו מבית החולים ומשכנעת אותו שהם עדיין נשואים. עם זאת, כשקריסטל מוצאת אותם, זיכרונותיו של בלייק חוזרים ותוכניתה של אלקסיס נכשלת. לקראת סוף העונה, אלקסיס עוסקת בתכנון החתונה של אדם ובת זוגו החדשה, אליה היא מגיעה עם דקס כבן זוגה; אך דקס שהתחיל לחשוד בכך שאלקסיס שוב מעוניינת בבלייק, מתווכח איתה. נסערת, אלקסיס עוזבת את האחוזה אך בטעות גורמת לתאונת דרכים במהלכה היא סוטה מהגשר עליו היא נוסעת וצוללת אל הנהר שמתחתיו.

בתחילת העונה השמינית, זר נאה מציל את אלקסיס מטביעה בנהר. לאחר התאששותה, אלקסיס מגלה ששמו של הזר הוא שון רואן, והשניים מתאהבים ולאחר מכן גם בורחים להינשא במקסיקו. לאחר נישואיהם, שון מתערה בניהול "קולביקו", ומתחיל להדיר את אדם. עם זאת, מתגלה כי שון הוא למעשה בנו הביולוגי של רב המשרתים לשעבר של אחוזת קרינגטון, ג'וזף אנדרס, שמעוניין לנקום באלקסיס ולהביא לחורבנה של משפחת קרינגטון בשם אביו (שהתאבד) ובשם אחותו, קירבי. כחלק מתוכניתו, שון נישא לאלקסיס וניהל במקביל רומן עם לזלי קרינגטון מתוך כוונה להשמיד את משפחת קרינגטון מבפנים. בסיום העונה, שון מופיע בפנטהאוז של אלקסיס עם אקדח בידו בכוונה להרוג אותה. עם זאת, דקס מגיע בזמן, ובין השניים מתנהל מאבק פרוע שמסתיים במותו של שון.

#### עונה 9

בתחילת העונה, בני משפחת קרינגטון יוצאים לחפש את קריסטל, שנעלמה לאחר אירועי העונה הקודמת, במקום זאת מוצאים גופה נמצאת בקרקעית האגם הנמצא בשטח האחוזה. הגופה מתגלה כגופתו של רוג'ר גריימס, מנהל משק האחוזה איתו אלקסיס ניהלה רומן כאשר היא ובלייק התגרשו, שעל אף היותו מת כבר 20 שנה, גופתו השתמרה הודות לטמפרטורות הקרות באגם שימרו. בסופו של דבר, מתגלה כי פאלון בת ה-8 היא זו שהייתה אחראית למותו לאחר שירתה בו אחרי שראתה אותו מכה את אלקסיס, ואביו המנוח של בלייק היה זה שהסתיר את הגופה במכרה מתחת לאגם על מנת להגן על פאלון.

עם גילוי הגופה, מתגלה שהמכרה מלא באוצר נאצי גנוב, שהוסתר שם על ידי אביו המנוח של בלייק, ושגופתו של רוג'ר הוזזה ממקום מסתורו על ידי אדם שחיפש את האוצר. בהמשך, מתגלה שהאיש המסתורי נשכר על ידי בת דודתה של אלקסיס, סייבל קולבי, שמבקשת לנקום לא רק בג'ייסון, בעלה לשעבר, אלא גם באלקסיס, שבגדה בה מספר פעמים בעבר.

בפרק האחרון של הסדרה, דקס מתעמת עם סייבל ואלקסיס במלון קרלטון על האופן בו השתיים ניצלו אותו לטובת היריבות והמאבקים ביניהן וזרקו אותו לאחר שנהיה חסר תועלת עבורן, ומזכיר לסייבל שהיא הרה ממנו. אלקסיס ואדם, בתגובה, מקניטים את דקס על עובדת היותו אבי תינוקה של סייבל, ומעוררים את חמתו. כשדקס מפנה את גבו אל אדם, זה האחרון ממהר להתקיל אותו, ודקס נופל אחורה לעברה של אלקסיס, והשניים נופלים אל מותם לכאורה מהמרפסת בזמן שאדם, סייבל ומוניקה (בתה של סייבל) המזועזעים וחסרי האונים צופים במתרחש.

#### המפגש (1991)

שנתיים לאחר נפילתה מהמרפסת במלון קרלטון, אלקסיס (שניצלה באוויר הודות לנפילתה על דקס, ש"לא כל כך הסתדר") פוגשת את ג'רמי ואן דורן, ראש קשרי טרנס-מדיה, שמשכנע אותה שהיא צריכה לשדרג ולפתח את תחומי העסק שלה. עם זאת, מתגלה שג'רמי עובד למעשה עבור קונסורציום בינלאומי שמעוניין להשיג שליטה על "קולביקו" ו"דנוור-קרינגטון". כאשר אלקסיס מגלה את האמת אודות ג'רמי ומעוניינת לשים סוף לשותפותם, ג'רמי מנסה להרוג אותה, אך היא ניצלת ברגע האחרון על ידי אדם.

### השפעה ומורשת

את עלייתה המהירה של הסדרה בדירוג נילסן עם שידור עונתה השנייה ואת תחילת עליית הסדרה למקום הראשון במצעד תוכניות הטלוויזיה הנצפות ביותר, מבקרי הסדרה זוקפים להחלטתם של הזוג שפירו להכניס את דמותה של אלקסיס לעלילת הסדרה, כמו גם לשכירת הזוג איליין ורוברט פולוק לכתיבת התסריטים. בנוסף, ביצועיה של קולינס כאלקסיס הביאו עד מהרה לשורה של חקייניות ודמויות ששאבו השראה מדמותה של אלקסיס באופרות סבון נוספות ששודרו בפריים טיים. בערוץ הפרשנויות של מהדורת ה-DVD של העונה הראשונה, אסתר שפירו העירה ש"כשאלקסיס נכנסה לסדרה, זה שינה את הטנור... וככה זה עכשיו בטלוויזיה: יש לך את הנבל המסורתי שלך, ואני חושבת שזה הופך לסטנדרט אחר."

בשנת 2002, אתר המדיה "TV Guide" דירג את דמותה של אלקסיס במקום ה-40 ברשימת "50 הדמויות הטלוויזיוניות הגדולות בכל הזמנים" ובמקום ה-7 ברשימת "60 הנבלים הנוראיים ביותר בכל הזמנים" בשנת 2013. בשנת 2016, מגזין "רולינג סטון" דירג את דמותה של אלקסיס במקום ה-27 מתוך "40 הנבלים הטלוויזיוניים הגדולים ביותר בכל הזמנים".

בשנת 2015, המפיק בפועל של סדרת הטלוויזיה "אימפריה", לי דניאלס, ציין כי דמותה של אלקסיס שימשה כאחת ממקורות ההשראה הבולטים ביותר במהלך פיתוח וכתיבת דמותה של קוקי ליון, אותה מגלמת טראג'י פ. הנסון. כשהם ביקרו את הסדרה, את דמותה של קוקי ליון ואת ביצועיה של הנסון, מבקרים רבים השוו בין דמויותיהן של קוקי לאלקסיס.

### פרסים ומועמדויות

קולינס הייתה מועמדת לפרס גלובוס הזהב בקטגוריית "השחקנית הטובה ביותר בסדרת דרמה", בין השנים 1981 ל-1986, וזכתה בשנת 1983. בנוסף, קולינס הייתה מועמדת לפרס אמי לשחקנית ראשית בסדרת דרמה בשנת 1984. בשנת 1985, חלקה קולינס את פרס בחירת העם לשחקנית הטלוויזיה המועדפת עם שותפתה למסך, לינדה אוונס. קולינס זכתה בפרס תלקיט אופרת הסבון בקטגוריית "הנבלים המצטיינים" בשנת 1984 ושוב בשנת 1985.

באתחול המחודש
-------------

אלקסיס קרינגטון-קולבי, בגילומן של ניקולט שרידן (מימין), אליזבת גיליס (במרכז) ואיליין הנדריקס (משמאל).
### פיתוח וליהוק

האתחול המחודש עלה לשידור לראשונה ברשת "The CW" ב-11 באוקטובר 2017. באוגוסט 2017, המפיקה הראשית סאלי פטריק הצהירה כי דמותה של אלקסיס תוצג במהלך העונה הראשונה, אך טרם לוהקה שחקנית לגילום הדמות. בהמשך, פטריק אמרה, "ידענו שאלקסיס מגיעה עוד לפני שהתחלנו לצלם את הפיילוט, מה שאיפשר לנו לסלול את הדרך עבורה... לאורך כל העונה, אנו שומעים את זיכרונותיהם של בלייק, סטיבן ופאלון מהאישה שנטשה את משפחתם, אז עד שהיא ממש נכנסת לסדרה, ביססנו ציפיות לגבי הדמות שלה – ציפיות שאותן אלקסיס תשבור בשמחה." על אף שאז השחקנית שתגלם את הדמות טרם לוהקה, דמותה של אלקסיס מופיעה בקצרה במהלך סצנת פלאשבק במהלך פרק הפיילוט.

בספטמבר 2017, פטריק אמרה:

> 
> בהחלט ישנן ביצי פסחא במהלך הסדרה עד לכניסה הגדולה שלה. מה שאנחנו אוהבים הוא שאנחנו יודעים מתי היא מגיעה. אני לא בטוחה שהמפיקים ידעו את העיתוי שלהם [בסדרה המקורית], אז היא באמת נעדרה מהעונה הראשונה. כשהיא אכן הופיעה, זה היה טוויסט ענקי והפתעה גדולה. מכיוון שאנחנו חיים בעולם שכבר מכיר את אלקסיס ואת ג'ואן קולינס, חשבנו שיהיה כיף לבנות את אותה הדמות הגדולה והמענגת הזו לפני הכניסה הגדולה שלה. אנחנו יכולים להביא אותה רק פעם אחת, אז אנחנו מקדישים את הזמן להכנת הקרקע.
> 
> 
> 
> 

#### ניקולט שרידן

בנובמבר 2017, דווח על ליהוקה של ניקולט שרידן לדמותה של אלקסיס. שרידן, שנודעה בזכות גילום דמויותיהן של פייג' מתיסון ב"נוטס לנדינג" ואדי בריט-ויליאמס ב"עקרות בית נואשות", עזבה את עולם המשחק בטלוויזיה מאז עזיבתה את "עקרות בית נואשות" בשנת 2009. על אף היותה חברה ותיקה של ג'ואן קולינס, שרידן מעולם לא צפתה בסדרה המקורית. נשיא "The CW", מארק פדוביץ', שהיה נשיא אולפני "ABC" במהלך תקופת שידור "עקרות בית נואשות", התקשר אליה והציע לה את התפקיד בעצמו. לדבריו, "הייתי מעריץ גדול של ניקולט כבר מאז. היא רצתה את זה והיא תהיה נהדרת בזה." על ליהוקה, שרידן אמרה, "חשבתי ש'שושלת' היא סדרה כה מפוארת, מהנה, קאמבק עוצמתית. זה היה בדיוק הדבר הנכון בזמן הנכון." שרידן הודתה שהיא תמיד נמשכה לגילום דמויות שמהוות את ארכיטיפ "הילדה השובבה", ואמרה, "משום מה הקהל שלי אוהב לראות אותי בתפקיד הזה. זה מאתגר להפוך את האישה הזאת לחביבה, ואני יוצאת לעשות את זה שוב [עם אלקסיס]." ליהוקה של שרידן היה גורם מכריע בהחלטה להזמין לעונה הראשונה של הסדרה תשעה פרקים נוספים, לאחר שבתחילה הוזמנו לה רק 13 פרקים. בינואר 2018, פדוביץ' אמר, "אני מאוכזב מהמדרוג, רציתי שהסדרה תצליח יותר, אבל אני שמח מערכי ההפקה שג'וש, סטף וסאלי מנחילים. יש שינויים שבאים, אני נרגש לעבוד ניקולט [שרידן]... אני מצפה שניקולט וליז [גיליס] באמת ילכו על כל הקופה בסיטואציית 'אם-בת' הזאת, ואני חושב שזה יוסיף קצת מיץ לסדרה."

בהודעה הרשמית לעיתונות, נמסר כי הדמות "תחזור במפתיע... תאתגר את נישואיו של בלייק לכריסטל, תבקש להתאחד עם ילדיה, ותילחם לדרוש את מה ששלה." דמותה של אלקסיס הופיעה לראשונה בפרק 16, "ילדה עשירה ומסכנה", ששודר ב-23 במרץ 2018. על הופעתה של אלקסיס, פטריק אמרה: 

> 
> מצאנו את הדרך שלנו לחלוק כבוד לכניסה של אלקסיס ולתלבושת הנהדרת הזו. בדיוק כמו בסדרה המקורית, אלכסיס תנער את הדינמיקה המוכרת ותאיים על מערכות יחסים – בלייק וקריסטל, בלייק ופאלון, אפילו פאלון וסטיבן. ובעוד שהיא אומרת שהיא חזרה לילדיה, עם אלקסיס תמיד צריך לתהות אם מה שהיא אומרת הוא נכון.
> 
> 
> 
> 

מאוחר יותר, אמר פדוביץ' על אלקסיס בגילומה של שרידן, "ניקולט הייתה תוספת נהדרת. היא כוח מפלג, היא הדיווה ההיא." ב-25 בפברואר 2019, הודיעה רשת "The CW" כי שרידן תעזוב את הסדרה במטרה להתמקד ב"אחריות משפחתית אישית כלשהי." בהצהרה משלה, שרידן אמרה כי היא עוזבת במטרה לבלות יותר זמן עם אמה החולה סופנית בלוס אנג'לס. אלקסיס, בגילומה של שרידן, הופיעה לאחרונה בעונה השנייה בפרק 15, "אימהות מגוננת יתר על המידה".

#### אליזבת גיליס

לאחר עזיבתה של שרידן, אליזבת גיליס, שכבר גילמה את דמותה של פאלון קרינגטון, לקחה על עצמה את התפקיד לשלושה פרקים לקראת סיום העונה השנייה. על מנת להסביר את הופעתה של גיליס בדמותה של אלקסיס, הקשת העלילתית שונתה ונוספה סצנה בה בנה הנקמני של אלקסיס, אדם, חוטף התקף זעם ודוחף את פניה לתוך האח הבוערת, ואז מתמרן את המנתח הפלסטי שלה כך שיגרום לה להיראות כמו פאלון. כניסתה הזמנית של גיליס בשילוב תותבות מותאמות לתפקיד, נועדה לתת למפיקים זמן למצוא מחליפה מתאימה לשרידן. פטריק הסבירה כי הידיעה על עזיבתה של שרידן הייתה פתאומית, אך המפיקים לא רצו למהר להחליפה ו"להתפשר על שלמות תהליך הליהוק". פטריק אמרה, "יש לנו צוות שחקנים מדהים ורצינו להוסיף מישהי מהקליבר שלהם לתפקיד הזה. רצינו לקחת את הזמן שלנו עם התהליך." על ההחלטה לתת לגיליס לגלם את אלקסיס, פטריק הוסיפה: "ברוח 'שושלת' המקורית, פשוט הלכנו על הטוויסט הגדול ביותר האפשרי כמחווה לליהוקים הכפולים ולכפילים שהיו להם בסדרה המקורית." על כניסתה הזמנית לגילום דמותה של אלקסיס, גיליס אמרה: 

> 
> תמיד אהבתי את דמותה של אלקסיס, אפילו מהסדרה המקורית. אני מעריצה ענקית של ג'ואן קולינס, ומה שניקולט עשתה עם התפקיד היה גדול. [...] כשהם הציגו לי את הרעיון, חשבתי שזה מטורף, אבל אני אוהבת אתגר... לא משנה מה שעשיתי, ספדתי לדמות שניקולט בנתה והמשכתי את קשת העלילה שהיא לקחה על עצמה. עשיתי כמיטב יכולתי לגלם את כל מה שהיא בנתה עם הדמות... זה היה די מרגש. זה ממש החמיא לי שהם ביקשו את זה ממני, ואני מקווה שברגע שהמעריצים יראו יותר מזה, הם יאמצו את זה. הכל נעשה ברוח טובה.
> 
> 
> 
> 

על חיקוי המניירות של שרידן, גיליס אמרה, "יש לה קצב מאוד ספציפי בטון שבו היא מדברת, צורת דיבור שלקח לי דקה לוודא שזה נכון... אני מקווה שהיא אוהבת את זה. באמת ניסיתי לעשות את המיטב המוחלט שלי." גיליס ציינה," גרנט שואו לא היה יכול אפילו להסתכל עליי... הוא היה מסתובב באי-נוחות מוחלטת. זה כנראה היה החלק האהוב עלי מכל הסצנות שצילמתי [כאלקסיס]. הביצועים שלו [בסצנות ההן] כל כך מצחיקות ורציניות, כי באמת היה לו לא כל כך נעים." גיליס הסבירה כי התפקיד דרש ממנה לעטות תותבות, שנדרשו חמש שעות לשים עליה וכ-45 דקות להסיר ממנה. על אף שגיליס העידה שהיא נהנתה מהתפקיד הכפול ותעשה זאת שוב אם היא תתבקש לעשות זאת, היא ופטריק הסכימו שהדבר מאתגר מבחינת ההפקה.

ריד גאודנס מהאתר "Hidden Remote" אמר כי "הטייק של אליזבת גיליס על דמותה של ניקולט שרידן ראויה לפרס אמי." אנדי סוויפט מהאתר "TVLine" כינה את אלקסיס בגילומה של גיליס כ"תפקיד של פעם בחיים".

#### איליין הנדריקס

באוקטובר 2019, אמר המפיק בפועל החדש של הסדרה, ג'וש ריימס, "ברור שמדובר באלקסיס וזו 'שושלת', אז אני יכול לדמיין שהיא עשויה להופיע בשלב מסוים." מספר ימים לאחר מכן, הוכרז כי איליין הנדריקס לוהקה לגילום דמותה של אלקסיס ותהיה חלק מצוות השחקנים הראשי עם הופעתה הראשונה. בהודעה רשמית לעיתונות שנמסרה מטעם רשת "The CW", צוין כי "אלקסיס חזרה לאטלנטה, עם מראה חדש, גבר חדש והמון חשבונות ליישב". על הופעתה של הנדריקס, הצהיר שותפה לסדרה, אדם הובר, "היא מביאה אנרגיה חדשה ל[תפקיד], היא נרגשת להחיות את הדמות הזו ולהפוך אותה לשלה ולא להתחיל ממה שעשתה ניקולט [שרידן] או מה שעשו השחקנים בסדרה המקורית" הנדריקס הופיע לראשונה כאלקסיס בפרקה השמיני של העונה השלישית, "המשפט הסנסציוני של בלייק קרינגטון". לדבריה, "[המפיקים] עודדו אותי להפוך את הדמות לשלי, וזה מה שעשיתי", ותיארה את הופעתה כ"חזרה ל'שושלת' המקורית, תוך כיבוד הטון של מה שקורה עכשיו." והוסיפה, "אני פשוט מוכנה להיות חסרת רחמים... אני מוכנה להעלות את הכל באש."

### אפיון

שרידן כינתה את אלקסיס "כוח שיש להיזהר מולו", והסבירה כי אלקסיס היא אישה מסובכת שמונעת מכוח, כסף ומהדיכוטומיה שנמצאת בלב רצונה הגדול להגן על ילדיה על מנת שיפרחו, שחזרה במטרה לתבוע לעצמה את שני ילדיה ולעזור להם בדרך אחרת ממה שהכירו. שרידן אמרה כי אלקסיס היא "באמת אמא אוהבת", אם כי לפעמים היא אובדת במהלך חיפוש אחר כוח או מניפולציה. על יחסיה עם פאלון, שרידן ציינה, "פאלון קרינגטון היא נועזת, ועם חזרתה של אמה היא פוגשת ביריבה שגדולה ממנה פי עשרה. לאלקסיס יש את הניסיון והחוכמה שמגיעים עם הגיל. עם כמה שהיא כל כך מבריקה כמו בתה, היא נמצאת עכשיו בצרות. [התסריטאים] באמת חוקרים את מערכת היחסים הזאת בין אם לבת, שזאת בעיני מערכת היחסים המסובכת ביותר על פני כדור הארץ." על פיתוח האפיון של דמותה של אלקסיס, פטריק אמרה," זו הייתה כתיבה מבריקה עבור דמותה של אלקסיס, שבגרסתנו היא חצי "מילדרד פירס" (מוכנה לעשות הכל על מנת לעזור לבתה), חצי "יסמין הכחולה" (הוזה הזיות על סף התמוטטות עצבים), וניקולט מושלמת לתפקיד. כשהיא מנסה לאזן את יחסיה עם פאלון, זה מחשמל." על מערכת יחסיה של אלקסיס עם בעלה לשעבר, שרידן אמרה,"אלקסיס ובלייק היו באמת נפשות תאומות בנקודת זמן מסוימת, אך היחסים ביניהם היו רצופי קשיים. יש להם דינמיקה סוערת מאוד שמעידה על התשוקה שעדיין קיימת."

כשהיא תיארה את אופייה של אלקסיס, הנדריקס אמרה, "אני באמת חושבת על מה שמניע את אלקסיס. היא שורדת, והיא אוהבת את ילדיה. עם שני האלמנטים האלו לבדם, היא תעשה הכל לכל אחד בכל מקום ובכל זמן." כשהיא הסבירה את נישואיה הפתאומיים של אלקסיס לג'ף קולבי, הנדריקס אמרה "הם מכריזים בפני העולם שהם מאוהבים אחד בשנייה, אבל מובן שאף אחד לא מאמין להם. אישית, אני חושבת שממש אכפת לה מג'ף." כשהיא התייחסה לקשת העלילה בסדרה המקורית בה אלקסיס נישאת לססיל קולבי העשיר, זמן קצר לפני פטירתו, הנדריקס ציינה, "אני אוהבת את סאם אדגוק, אז אני באמת מקווה שדבר כזה לא יקרה לג'ף." בפרק סיום העונה השלישית, ג'ף מבקש מאלקסיס להתגרש, אך זאת האחרונה מודה שיש לה רגשות כלפיו וחושבת שגם לו יש רגשות כלפיה. ריימס הסביר את הווידוי של אלקסיס: "זה אמיתי. היא לא נכנסה לנישואים ההם בציפייה לחבב את ג'ף. זה היה סידור עסקי גרידא, אבל היא כן אוהבת – כמו שאמרה – להיות גברת קולבי. היא אכן פיתחה כלפיו רגשות, וכשהיא תופסת את ג'ף עם מיה זה אכן פוגע בה יותר ממה שציפתה שיפגע."

אילן יוחסין
-----------

טוען את הלשוניות... 

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   | לורה מתיוס |   |   |   |   |   |   |   |   |   |   |   |   |   |   |   |   |   | טום קרינגטון |   | אלן קרינגטון |
|   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | גארט בוידסטון |   | דומיניק דוורו |   | בריידי לויד |   |   |   |   | דניאל ריס |   | איריס דין |   | קריסטל גרנט |   | בלייק קרינגטון |   | אלקסיס מורל |   | דקס דקסטר |
|   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |
|   |   |   |   | ג'קי דוורו |   |   |   |   |   |   |   |   |   |   |   |   |   |   |   |   |   |   |   |   |   | קריסטינה קרינגטון |   |   |   |   |   |   |   | ססיל קולבי |   |   | קונסטנס קולבי |   |   |   |   |   |
|   |
|   |   |   |   |   |   |   |   |   | מליסה סנדרס |   | בן קרינגטון |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   |   | לזלי קרינגטון |   |   |   |   |   |   |   |   |   |   |   |   |   |   |   |   |   |   |   |   |   |   |   |   | פיליפ קולבי |   | פרנצ'סקה קולבי |   | ג'ייסון קולבי |
|   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   | סאמי ג'ו קרינגטון |   | סטיבן קרינגטון |   | אמנדה קרינגטון |   | אדם קרינגטון |   | קארן אטקינסון |   | פאלון קרינגטון |   | ג'ף קולבי |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   | דני קרינגטון |   |   |   |   |   |   |   |   |   | ילד ללא-שם |   |   |   | ל. ב. קולבי |   | לורן קולבי |
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   | אוולין קרינגטון |   | טום קרינגטון |   |   |   |   |   |   |   |   |   |   |   |   |   |   |   |   |   |   |   |   |   | לו קוקס |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | דקס דקסטר |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   |   |   |   | אלחנדרו ראיה |   | איריס מצ'אדו |   | דניאל רואיז |   |   | קריסטל פלורס |   | בלייק קרינגטון |   | אלקסיס מורל |   |   |   |   |   | ססיל קולבי |   | דומיניק דוורו |   | בריידי לויד |   |
|   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |
|   |   | בן קרינגטון |   | אישה לא ידועה |   |   |   |   |   |   | בטו פלורס |   |   | קריסטל פלורס |   |   |   |   |   |   |   |   |   |   | ג'ף קולבי |   |   |   |   |   |
|   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | מוניקה קולבי |  |
|
|   |   |   |   | ז'ולייט קרינגטון |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | ג'וזף אנדרס |   | אישה לא ידועה |
|   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   | אדם קרינגטון |   | אמנדה קרינגטון |   | ליאם רידלי |   | פאלון קרינגטון |   |   |   |   |   |   |   |   |   |   |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   | קירבי אנדרס |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   | לורן קרינגטון-רידלי |   |   |   |   |   |
|
|   |   |   |   |   |   |   |   |   |   | סאמי ג'ו קרינגטון |   |   |   |   |   |   |   |   |   |   |   |   |   |   | סטיבן קרינגטון |
|   |   |   |   |   |   |   |   |   |   |   |   |   |   |

100%#DDA0DD#DDA0DD

הערות שוליים
------------

1. 1 2 3 4 5  Klein, Joe (September 2, 1985). "The Real Star of Dynasty". New York. pp. 32–39. Retrieved June 1, 2017 – via Google Books.
2. ↑  Hack, Richard. "Portraying of Characters: Casting (Excerpt of Aaron Spelling/Douglas S. Cramer interview)". The Hollywood Reporter. Archived from the original on March 28, 2010. Retrieved February 25, 2009 – via UltimateDynasty.net.
3. 1 2 3 4  Bagley, Christopher (December 11, 2018). "Joan Collins Dishes on Dynasty, Her Diet, and the Monstrous Men in Her Past". W. Retrieved January 18, 2019.
4. ↑  Sturges, Fiona (January 24, 2011). "The good, the bad and the wildly bitchy". The Independent. Independent.co.uk. Retrieved July 20, 2011.
5. ↑  Netto, David (August 7, 2018). "Living Legend Joan Collins on Her Past, Her Future, and the Very Bad Advice She Got from Warren Beatty". Town & Country. Retrieved August 21, 2018.
6. ↑  Steve Boettcher (director) (January 22, 2013). "Primetime Soaps". Pioneers of Television. Season 3. Episode 2. PBS.
7. 1 2  Mazzarella, Sharon R. (February 3, 2014). "Dynasty". In Newcomb, Horace (ed.). Encyclopedia of Television (2nd ed.). Routledge. pp. 771–773. מסת"ב 978-1-57958-394-1 – via Google Books.
8. ↑  Geraghty, Christine (1991). Women and Soap Opera. Wiley-Blackwell. מסת"ב 978-0-7456-0568-5 – via Google Books.
9. ↑  Scott, Vernon. "Actor Revels in Vileness of Dynasty Bad Guy". Sun-Sentinel. United Press International. Retrieved April 17, 2020.
10. ↑  Hamad, Marwa (December 10, 2017). "Joan Collins is not interested in new Dynasty". Gulf News. Retrieved January 30, 2019.
11. 1 2 3  Schemering, Christopher (September 1985). The Soap Opera Encyclopedia (1st ed.). Ballantine Books. pp. 80–84. מסת"ב 0-345-32459-5.
12. ↑  Collins, Joan (November 16, 1981). "A Determined Actress Pulls Her Daughter from the Depths of a Coma". People. Retrieved March 13, 2018.
13. ↑  Gritten, David (November 26, 1979). "Imperfect Past Behind Her, Joan Collins Says She Likes Turning Homebody". People. Retrieved March 13, 2018.
14. ↑  Tunzelmann, Alex von (December 31, 2009). "The Virgin Queen: red tights, black teeth and a kitten-fight". The Guardian. Retrieved March 13, 2018.
15. 1 2  Idato, Michael (September 19, 2005). "The Great Escape". The Sydney Morning Herald. Archived from the original on January 30, 2009. Retrieved February 25, 2009.
16. ↑  @Joancollinsdbe (November 24, 2012). "Oh no just heard about Larry, he was magnificent as JR & inspired me to play Alexis. RIP" (Tweet). Retrieved October 31, 2017 – via Twitter.
17. ↑  "Behind Dynasty 's breakdown ... and recovery". TV Guide. May 17, 1986. Archived from the original on March 31, 2010. Retrieved November 20, 2009 – via UltimateDynasty.net.
18. ↑  Brooks, Tim; Marsh, Earle (October 2007). "Top-Rated Programs by Season". Present The Complete Directory to Prime Time Network and Cable TV Shows 1946–Present (9th ed.). pp. 1689–1692. מסת"ב 978-0-345-49773-4.
19. ↑  "The prime time show rankings for '86-87" (PDF). Broadcasting: 54. April 27, 1987. Retrieved January 4, 2016.
20. ↑  "List of Season's Top-Rated TV Shows (1986–87)". AP News. April 22, 1987. Retrieved November 5, 2016.
21. ↑  "List of Season's Top-Rated TV Shows (1987–88)". AP News. April 19, 1988. Retrieved January 4, 2016.
22. 1 2 3 4  Massey-Goldlion, David (February 26, 2008). "Exclusive Dallas interview with David Paulsen, Dallas producer". Archived from the original on December 11, 2018. Retrieved October 31, 2017 – via UltimateDallas.com.
23. 1 2 3  Gliatto, Tom; Sheff, Vicki (August 5, 1991). "Alexis Strikes Again!". People. 36 (4). pp. 66–68. Retrieved February 21, 2009.
24. ↑  Szul, Barbara (May 21, 1989). "The Real-life Fallon: Emma Samms Of Dynasty Is A Star On A Mission". Chicago Tribune. Retrieved May 31, 2017.
25. ↑  Walker, Joseph (May 24, 1989). "Dynasty Cliffhanger is Just That". Deseret News. Retrieved September 25, 2010.
26. ↑  Mar, Alex (May 25, 2011). "The Dynasty That Could Have Been". Slate. Retrieved May 29, 2017.
27. ↑  TV Guide Book of Lists. Running Press. 2007. pp. 191. מסת"ב 978-0-7624-3007-9.
28. ↑  Bretts, Bruce; Roush, Matt (March 25, 2013). "Baddies to the Bone: The 60 nastiest villains of all time". TV Guide. pp. 14–15.
29. ↑  Collins, Sean T. (February 9, 2016). "40 Greatest TV Villains of All Time". Rolling Stone. Retrieved April 29, 2016.
30. ↑  Piester, Lauren (January 7, 2015). "How Lee Daniels' Real-Life Experiences Helped Create Empire". E! Online. Retrieved January 9, 2015.
31. ↑  Logan, Michael (December 31, 2014). "Lee Daniels Builds a Soapy New Hip-Hop Empire for Fox". TV Guide. CBS Interactive. Retrieved January 3, 2015.
32. ↑  Giddens, Jamey (January 8, 2015). "Almost 10 Million Tune in For Premiere of Fox's New Super Soap Empire". Daytime Confidential. Zap2it. Retrieved February 19, 2015.
33. ↑  Madison, Ira, III (January 8, 2015). "All 38 Of Cookie's Fierce Looks In Empire". BuzzFeed. Retrieved February 19, 2015.
34. ↑  Hiltbrand, David (January 6, 2015). "TV's Empire arrives with much promise". The Philadelphia Inquirer. Interstate General Media. Archived from the original on February 19, 2015. Retrieved February 19, 2015.
35. ↑  "Winners & Nominees: Dynasty". Golden Globe Awards. Retrieved November 3, 2016.
36. ↑  "Awards & Nominations: Dynasty". Emmy Award. Retrieved November 3, 2016.
37. ↑  "1985 Nominees & Winners". People's Choice Awards. Archived from the original on June 17, 2016. Retrieved October 26, 2018.
38. ↑  "The Soap Opera Digest Awards History". Soap Opera Digest. Archived from the original on April 15, 2016. Retrieved October 26, 2018 – via Celebratingthesoaps.net.
39. ↑  Andreeva, Nellie (June 8, 2017). "The CW Sets Fall 2017 Premiere Dates For Dynasty & Valor And Returning Series". Deadline Hollywood. Retrieved June 8, 2017.
40. ↑  Wagmeister, Elizabeth (August 2, 2017). "10 Ways CW's Dynasty Reboot Will Be Different From the Original". Variety. Retrieved September 23, 2017.
41. 1 2 3 4 5 6  Highfill, Samantha (March 8, 2018). "Dynasty first look: Nicollette Sheridan makes her entrance as Alexis Carrington". Entertainment Weekly. Retrieved March 12, 2018.
42. ↑  Patrick, Sallie (October 11, 2017). "Dynasty showrunner reveals the Alexis Carrington cameo you might've missed". Yahoo Entertainment. Retrieved November 8, 2017.
43. ↑  Swift, Andy (September 2, 2017). "When Will Alexis Join The CW's Dynasty Reboot? And Who Should Play Her?". TVLine. Retrieved November 28, 2017.
44. ↑  O'Connell, Michael (November 28, 2017). "Nicollette Sheridan Steps Into Joan Collins' Shoes for CW's Dynasty Reboot". The Hollywood Reporter. Retrieved November 28, 2017.
45. ↑  Swift, Andy (November 28, 2017). "[tvline.comDynasty Casts Nicollette Sheridan as Alexis Carrington]". TVLine. Retrieved November 28, 2017.
46. ↑  Otterson, Joe (November 28, 2017). "CW's Dynasty Casts Nicollette Sheridan as Alexis Carrington". Variety. Retrieved November 28, 2017.
47. 1 2  Highfill, Samantha (March 8, 2018). "Nicollette Sheridan opens up about Desperate Housewives lawsuit: 'I was vilified'". Entertainment Weekly. Retrieved March 12, 2018.
48. 1 2 3  Brockington, Ariana (March 23, 2018). "Nicollette Sheridan on Her Dynasty Character: She's a 'Force to Be Reckoned With'". Variety. Retrieved June 30, 2020.
49. 1 2 3 4  Andreeva, Nellie (January 7, 2018). "The CW Boss On Supernatural's Future & Possible Spinoff, Dynasty Tweaks, Valor's Fate & Sabrina's Move To Netflix". Deadline Hollywood. Retrieved February 27, 2018.
50. ↑  "Breaking News: Nicollette Sheridan Is Alexis Carrington on The CW's Dynasty". The Futon Critic. Retrieved November 29, 2017.
51. ↑  Highfill, Samantha (November 28, 2017). "Dynasty casts Nicollette Sheridan as Alexis Carrington". Entertainment Weekly. Retrieved November 29, 2017.
52. ↑  Andreeva, Nellie (August 6, 2018). "Dynasty Surprise: Ana Brenda Contreras Joins the CW Series As 'Real Cristal'". Deadline Hollywood. Retrieved August 6, 2018.
53. ↑  Ausiello, Michael (February 25, 2019). "Dynasty Shocker: Nicollette Sheridan Out as Alexis — Find Out Why". TVLine. Retrieved February 26, 2019.
54. ↑  Ramos, Dino-Ray (February 25, 2019). "Nicolette Sheridan Exits Dynasty, Role Might Be Recast". Deadline Hollywood. Retrieved February 26, 2019.
55. ↑  Fairman, Michael (February 26, 2019). "Nicollette Sheridan Exiting Dynasty & Releases Her Own Statement To Clarify Why; Role May Be Recast". Retrieved February 26, 2019 – via MichaelFairman.tv.
56. 1 2  Haring, Bruce (March 23, 2019). "Dynasty Bids Farewell to Nicollette Sheridan's Alexis Carrington In a Blaze of Glory". Deadline Hollywood. Retrieved March 24, 2019.
57. 1 2 3 4  Swift, Andy (April 20, 2019). "Dynasty's New Alexis Revealed: Who's Taking Over for Nicollette Sheridan?". TVLine. Retrieved April 20, 2019.
58. ↑  Gaudens, Reed (March 29, 2019). "Dynasty power rankings: When will Cristal's past catch up with her?". Hidden Remote. Retrieved April 2, 2019.
59. ↑  Gaudens, Reed (April 19, 2019). "Dynasty power rankings: Adam influences Blake and reveals Alexis' new face". Hidden Remote. Retrieved May 14, 2019.
60. 1 2 3 4 5 6 7  Swift, Andy (April 26, 2019). "Dynasty's Elizabeth Gillies on Her 'Wild' Transformation From Fallon to Alexis: 'It Was Crazy, But I Love a Challenge'". TVLine. Retrieved May 4, 2019.
61. ↑  Gaudens, Reed (April 26, 2019). "Dynasty power rankings: Are Fallon and Liam officially back together?". Hidden Remote. Retrieved May 14, 2019.
62. ↑  Petski, Denise (October 11, 2019). "Dynasty: Daniella Alonso Upped To Series Regular In Cristal Role; Michael Michele, Sam Underwood, Adam Huber Also Promoted". Deadline Hollywood. Archived from the original on October 11, 2019. Retrieved October 11, 2019.
63. ↑  Patten, Dominic (October 28, 2019). "Dynasty Casts Elaine Hendrix as the New Alexis For CW Soap". Deadline Hollywood. Retrieved October 28, 2019.
64. 1 2  Swift, Andy (October 28, 2019). "Dynasty Casts Elaine Hendrix as the New Alexis Carrington in Season 3". TVLine. Retrieved October 29, 2019.
65. ↑  Spencer, Samuel (December 6, 2019). "Dynasty Season 3: Liam Actor Adam Huber Teases Midseason Finale, Alexis' Return, Liam and Fallon's Future". Newsweek. Retrieved December 27, 2019.
66. ↑  Swift, Andy (December 4, 2019). "Dynasty First Look: Elaine Hendrix Debuts as the New Alexis Carrington". TVLine. Retrieved December 5, 2019.
67. 1 2 3 4 5  Swift, Any (January 17, 2020). "Dynasty's Elaine Hendrix Talks Bringing Alexis Carrington Colby (Back) to Life: 'I'm Ready to Burn It All Down'". TVLine. Retrieved January 18, 2020.
68. ↑  Gaudens, Reed (May 9, 2020). "5 burning questions we still have after the Dynasty Season 3 finale". Hidden Remote. Retrieved May 11, 2020.
69. ↑  Buczak, Lizzy (May 8, 2020). "Dynasty Season 3 Episode 20 Review: 'My Hangover's Arrived'". TV Fanatic. Retrieved May 11, 2020.
70. ↑  Swift, Andy (May 9, 2020). "Dynasty EP Strips Down Those 'Finale' Twists, Teases the Epic Fallon/Liam Wedding We Didn't See... Yet". TVLine. Retrieved May 10, 2020.

| שושלת |
| --- |
| הסדרה המקורית (1981–1989) • האתחול המחודש (2017–2022) |
| דמויות | בלייק קרינגטון • קריסטל קרינגטון • אלקסיס קרינגטון-קולבי • פאלון קרינגטון • סטיבן קרינגטון • ג'ף קולבי • קלאודיה בלייזדייל-קרינגטון • סאמי ג'ו קרינגטון • אדם קרינגטון • ג'וזף אנדרס • קירבי אנדרס • דומיניק דוורו • אמנדה קרינגטון • מוניקה קולבי • סייבל קולבי |
| יצירות קשורות | משפחת קולבי (1987–1985) • שושלת: המפגש (1991) • שושלת: הפקת הגילטי פלז'ר (2005) |
| אישים | 

|  |  |
| --- | --- |
| יוצרים | אהרון ספלינג • ריצ'רד ואסתר שפירו • ג'וש שוורץ • סטפני סאבאג' • סאלי פטריק |
| שחקנים | ג'ון פורסיית' • לינדה אוונס • ג'ואן קולינס • פמלה סו מרטין • אל קורלי • ג'ק קולמן • ג'ון ג'יימס • גורדן תומסון • הת'ר לוקליר • דיאן קארול • אליזבת גיליס • גראנט שואו • ג'יימס מקיי • רפאל דה לה פואנטה • סאם אדגוק • ניקולט שרידן • נטלי קלי • אנה ברנדה קונטררס • סאם אנדרווד • דניאלה אלונזו • איליין הנדריקס |

 |